b"\n_START_ARTICLE_\nEscut i bandera de Sumac\xc3\xa0rcer\n_START_SECTION_\nHist\xc3\xb2ria\n_START_PARAGRAPH_\nL'escut va ser aprovat per Resoluci\xc3\xb3 de 27 de novembre de 1991, del conseller d'Administraci\xc3\xb3 P\xc3\xbablica, publicada al DOGV n\xc3\xbam. 1.713, de 30 de gener de 1992._NEWLINE_A la primera partici\xc3\xb3 de l'escut apareixen les armes dels Cresp\xc3\xad de Valldaura, antics senyors del poble des del 1433 i fins al segle XIX, i des del 1663 comtes de Sumac\xc3\xa0rcer. A la segona partici\xc3\xb3, un senyal parlant referent a l'etimologia del top\xc3\xb2nim \xc3\xa0rab, que significaria \xc2\xabel castell de dalt\xc2\xbb, i alhora una al\xc2\xb7lusi\xc3\xb3 al tur\xc3\xb3 i el castell de Penya-roja, origen de la localitat._NEWLINE_La bandera va ser aprovada per Resoluci\xc3\xb3 d'1 de desembre de 2005, del conseller de Just\xc3\xadcia, Interior i Administracions P\xc3\xbabliques; i publicada en el DOCV n\xc3\xbam. 5.172, de 9 de gener de 2006."